**Sjećanja jednog Hrasta**

 Došla je jesen. Mnogima jesen simbolizira prolazak vremena, pa tako i jednom stablu Hrasta koje stoji na vrhu brežuljka, samo, usamljeno. Vidite, ovo mu doba godine uvijek teško padne - ne samo zato što gubi svoje voljeno lišće i plodove i ostaje potpuno golo, ne, s time se odavno pomirilo, najgore mu je zato što ostaje bez ikoga s kime bi dijelio svoje mjesto na brežuljku.

 Ipak, u srcu mu sretno zatitra kad se sjeti da će uz pomoć njegova ploda narasti novo drvo. U takvim tužnim trenutcima, uvijek se prisjeća vremena kada su se djeca po cijele dane penjala po njegovim čvrstim granama ili pod njegovom raskošnom krošnjom tražila zaklon od žarkog ljetnog sunca.

Ti dani su nažalost prošli, djeca više ne izlaze van zbog hladnoće i naglih vremenskih promjena, a i dani više nisu tako dugi kao ljeti. Stablo bi se sjetilo davnih dana kada su ljudi bezbrižno šetali uživajući u prirodi i svježem zraku, a danas nitko ni da digne pogled s ekrana.

 Najteže od svega mu pada kada njegovi prijatelji - ptičice moraju otići na daleki jug. Iako ga one tješe da će se brzo vratiti, nikako se ne može pomiriti s tim da ih neće vidjeti do dalekog proljeća.

 Malu utjehu mu ipak pružaju poneki blistavi sunčani izlasci ili kada sa svoje pozicije na brežuljku promatra djecu koja se veselo vraćaju kući nakon škole. Te predivne slike vraćaju mu nadu i pomažu mu prebroditi hladnu, dugu i kišovitu zimu.

 Helena Potočnjak, 7.r.

 OŠ Koprivnički Bregi

 Trg sv. Roka 2, Koprivnički Bregi

 48000 Koprivnica

 048/ 830 - 008

 Mentorica: Sanja Danček, prof.

 sdancek@gmail.com

 099 676 22 98